﻿ကလၤတံ Galatians 1

1 Paul, an apostle (not from men, neither through man, but through Jesus Christ, and God the Father, who raised him from the dead),
1 ပှၤတၢ်မၢဖိ, ပှၤကညီ ဒုးကဲထီၣ်ဝဲ တမ့ၢ်ဘၣ်, ဒီးကဲထီၣ် လၢပှၤကညီ အစုပူၤ တမ့ၢ်ဘၣ်, မ့ၢ်လၢယ့ၣ်ၡူးခရံာ်, ဒီးပၢ်ယွၤ လၢအမၤဂဲၤဆၢထၢၣ်က့ၤအီၤ လၢတၢ်သံ အစုပူၤ, ယၤစီၤပီလူး,

2 and all the brothers who are with me, to the assemblies of Galatia:
2 ဒီးဒီပုၢ်ဝဲၢ် အိၣ်ဒီးယၤ ခဲလၢာ်, ပစံးဘၣ် တၢ်အိၣ်ဖှိၣ်တဖၣ် အိၣ်လၢကီၢ်ကလၤတံန့ၣ်,

3 Grace to you and peace from God the Father, and our Lord Jesus Christ,
3 မ်တၢ်ဘျုးတၢ်ဖှိၣ် ဒီးတၢ်ဃူတၢ်ဖိး လၢပပၢ်ယွၤ, ဒီးပကစၢ် ယ့ၣ်ၡူးခရံာ်,

4 who gave himself for our sins, that he might deliver us out of this present evil age, according to the will of our God and Father—
4 လၢအဟ့ၣ်လီၤ အသးဒၣ်ဝဲ လၢပတၢ်ဒဲးဘး အဃိ, ဒ်သိး အကထုးထီၣ်န့ၢ် ပှၤလၢအအံၤတဃၣ် လၢအအၢ အပူၤ, ဖဲဒၣ် ပပၢ်ယွၤအသးန့ၣ်, ဘၣ်သု တက့ၢ်.

5 to whom be the glory forever and ever. Amen.
5 အဝဲဒၣ်န့ၣ်, မ်တၢ်လၤတၢ်ကပီၤ အိၣ်ဒီးအီၤ အစိၤစိၤအဃၣ်ဃၣ် တက့ၢ်.

6 I marvel that you are so quickly deserting him who called you in the grace of Christ to a different “good news”;
6 ယကမၢကမၣ် လၢသုလီၤဖး ဒီးပှၤလၢအကိးက့ၤသု လၢခရံာ် အဘျုးအဖှိၣ် အပူၤ, ဒီးအိၣ်က့ၤ လၢတၢ်သးခုအကစီၣ် အဂၤ အပူၤ ချ့ထဲအံၤ အဃိလီၤ.

7 and there isn’t another “good news.” Only there are some who trouble you, and want to pervert the Good News of Christ.
7 ဒီးတမ့ၢ်ဘၣ် အဂၤဘၣ်. မ့မ့ၢ် ပှၤအိၣ်ဝဲ တနီၤနီၤ လၢအမၤတံာ်တာ်သု, ဒီးအသးအိၣ် လၢအကမၤကဒံကဒါ ခရံာ် အတၢ်သးခုအကစီၣ်လီၤ.

8 But even though we, or an angel from heaven, should preach to you any “good news” other than that which we preached to you, let him be cursed.
8 ဘၣ်ဆၣ်ဒီး တၢ်သးခုအကစီၣ် လၢယစံၣ်တဲၤတဲလီၤသု အမဲာ်ညါ, ပဝဲဒၣ်အံၤ မ့ၢ်ဂ့ၤ, ကလူး လၢမူခိၣ်မ့ၢ်ဂ့ၤ, မ့ၢ်စံၣ်တဲၤတဲလီၤသု လၢတၢ်သးခုအကစီၣ် အဂုၤအဂၤဒီး, မ်အဘၣ် တၢ်ဆိၣ်အၢ တက့ၢ်.

9 As we have said before, so I now say again: if any man preaches to you any “good news” other than that which you received, let him be cursed.
9 ဒ်ပစံးလံ အသိးန့ၣ်, ခဲကနံၣ်အံၤ ယစံးကဒီးယဲ, တၢ်သးခုအကစီၣ် လၢသုဒိးန့ၢ်အီၤ အမဲာ်ညါ, ပှၤမ့ၢ်စံၣ်တဲၤတဲလီၤသု လၢတၢ်သးခုအကစီၣ် အဂုၤအဂၤ တဂၤဂၤဒီး, မ်အဘၣ် တၢ်ဆိၣ်အၢ တက့ၢ်.

10 For am I now seeking the favor of men, or of God? Or am I striving to please men? For if I were still pleasing men, I wouldn’t be a servant of Christ.
10 အဂ့ၢ်ဒ်အံၤ, ခဲကနံၣ်အံၤ, မ့ၢ်ယဃုဘၣ်ဘျုး လၢပှၤကညီ အမဲာ်ညါ, မ့ၢ်ယဃုဘၣ်ဘျုး လၢယွၤအမဲာ်ညါလဲၣ်. မ့ၢ်ယဃုမၤ တၢ်ဘၣ်ပှၤကညီအသး ဧါ. အဂ့ၢ်ဒ်အံၤ, ယမ့ၢ်ဃုမၤ တၢ်ဘၣ်ဒံးပှၤကညီအသး ဒီး, ယတမ့ၢ်ဘၣ် ခရံာ် အခ့အပှၤဘၣ်.

11 But I make known to you, brothers, concerning the Good News which was preached by me, that it is not according to man.
11 ဒီးပုၢ်သ့ၣ်ဝဲၢ်သ့ၣ်ဧၢ, ယဘိးဘၣ်သ့ၣ်ညါသု လၢတၢ်သးခုအကစီၣ် လၢယစံၣ်တဲၤတဲလီၤန့ၣ်, တမ့ၢ်ဘၣ် ပှၤကညီအတၢ်ဘၣ်.

12 For neither did I receive it from man, nor was I taught it, but it came to me through revelation of Jesus Christ.
12 အဂ့ၢ်ဒ်အံၤ, ယတဒိးန့ၢ်ဘၣ် အီၤ လၢပှၤကညီဘၣ်. ဒီးပှၤတသိၣ်လိဘၣ် ယၤဘၣ်. မ့မ့ၢ် ယ့ၣ်ၡူးခရံာ် လီၣ်ဖျါထီၣ်အီၤ လၢယၤလီၤ.

13 For you have heard of my way of living in time past in the Jews’ religion, how that beyond measure I persecuted the assembly of God, and ravaged it.
13 အဂ့ၢ်ဒ်အံၤ, ယမၤညီနုၢ်တၢ် ဖဲယအိၣ်ဒံး လၢပှၤယူဒၤဖိ အလုၢ်အလၢ် အပူၤန့ၣ်, သု နၢ်ဟူ လၢယမၤအၢမၤသီ ယွၤအတၢ်အိၣ်ဖှိၣ် နးမး, ဒီးယမၤဟးဂူာ် မၤဟးဂီၤအီၤလီၤ

14 I advanced in the Jews’ religion beyond many of my own age among my countrymen, being more exceedingly zealous for the traditions of my fathers.
14 ဒီးယဂဲၤလိာ် လၢယပၢ်သ့ၣ် အတၢ်စံၣ်စိၤတဲစိၤ ဒိၣ်မး, ဒီးယသ့ထီၣ် လၢပှၤယူဒၤဖိ အလုၢ်အလၢ် အါန့ၢ် ပှၤသကျဲ ဒီးယၤ လၢပှၤကလုာ်ဒၣ်ယၤ အကျါ အါဂၤ တက့ၢ်လီၤ.

15 But when it was the good pleasure of God, who separated me from my mother’s womb, and called me through his grace,
15 ဘၣ်ဆၣ်ဒီး တုၤတၢ်ဘၣ်ယွၤအသး, လၢအဃုထၢယၤ လၢယမိၢ် အဟၢဖၢပူၤ ဒီးကိးက့ၤယၤ လၢအဘျုးအဖှိၣ်,

16 to reveal his Son in me, that I might preach him among the Gentiles, I didn’t immediately confer with flesh and blood,
16 ဒ်သိး အကလီၣ်ဖျါထီၣ် အဖိခွါ လၢယပူၤ, ဒ်သိး ယကစံၣ်တဲၤတဲလီၤအီၤ လၢပှၤကလုာ်တဖၣ် အကျါဒီး, တကီၢ်ခါန့ၣ် ယတကူၣ်ထီၣ်ဖးလီၤ ဒီးတၢ်ဖံးတၢ်ညၣ် ဒီးသွံၣ် ဒီးထံန့ၣ်ဘၣ်.

17 nor did I go up to Jerusalem to those who were apostles before me, but I went away into Arabia. Then I returned to Damascus.
17 ဒီးယတလဲၤထီၣ်ဘၣ်ဆူ ယရူၤၡလ့ၣ် ဆူပှၤကဲဆိပှၤတၢ်မၢဖိ လၢယမဲာ်ညါန့ၣ်ဘၣ်. မ့မ့ၢ် ယလဲၤဆူ ကီၢ်ဧ့ရ့း, ဒီးယဟဲက့ၤကဒီးဆူ ဒၤမ့ၤစ့းလီၤ.

18 Then after three years I went up to Jerusalem to visit Peter, and stayed with him fifteen days.
18 တုၤနုၤတစု လၢသၢနံၣ်ပူၤကွံာ်ဒီး, ယက့ၤထီၣ်ဆူ ယရူၤၡလ့ၣ်, ဒ်သိး ယကအိၣ်သကိး စီၤပ့းတရူး, ဒီးယ အိၣ်ဒီးအီၤ တဆံယဲၢ်သီလီၤ.

19 But of the other apostles I saw no one, except James, the Lord’s brother.
19 ဘၣ်ဆၣ်ဒီး တၢ်မၢဖိ အဂုၤအဂၤတဖၣ် ယတထံၣ်ဘၣ် နီတဂၤဘၣ်. ယထံၣ် ထဲပကစၢ် အဒီပုၢ်ဝဲၢ် စီၤယၤကိာ် တဂၤဧိၤလီၤ.

20 Now about the things which I write to you, behold, before God, I’m not lying.
20 ဒီးတၢ်လၢယကွဲး န့ၢ်သု, ကွၢ်ကွၢ်, လၢယွၤအမဲာ်ညါ, ယတကတိၤ ကဘျံးကဘျၣ်ဘၣ်.

21 Then I came to the regions of Syria and Cilicia.
21 လၢခံက့ၤဒီး, ယလဲၤဆူ ကီၢ်စူၤရံ, ဒီးကီၢ်ကံၤလံၤကံ,

22 I was still unknown by face to the assemblies of Judea which were in Christ,
22 ဒီးတၢ်အိၣ်ဖှိၣ်တဖၣ် လၢခရံာ် အပူၤ, ဘၣ်ဃးဒီး ကီၢ်ယူဒၤန့ၣ် တသ့ၣ်ညါဘၣ် ယမဲာ်ဘၣ်.

23 but they only heard: “ He who once persecuted us now preaches the faith that he once tried to destroy.”
23 ထဲအနၢ်ဟူ လၢပှၤ လၢအမၤအၢမၤသီပှၤ ပဝဲဒၣ်အံၤ လၢအခီၣ်ထံး တဂၤ, ခဲကနံၣ်အံၤ စံၣ်တဲၤတဲလီၤ တၢ်နာ် လၢအမၤဟးဂူာ်မၤဟးဂီၤတ့ၢ်ဝဲ,

24 And they glorified God in me.
24 ဒီးစံးထီၣ်ပတြၢၤ ယွၤ လၢယဃိလီၤ.

ကလၤတံ Galatians 2

1 Then after a period of fourteen years I went up again to Jerusalem with Barnabas, taking Titus also with me.
1 အန့ၣ် အလီၢ်ခံ တဆံလွံၢ်နံၣ်ပူၤကွံာ်ဒီး, ယလဲၤထီၣ်ကဒီးဆူ ယရူၤၡလ့ၣ်, အိၣ်ဒီး စီၤဘၢ်နါဘၤ, ဒီးယဟံးန့ၢ် စီၤတံတူး စ့ၢ်ကီး လီၤ.

2 I went up by revelation, and I laid before them the Good News which I preach among the Gentiles, but privately before those who were respected, for fear that I might be running, or had run, in vain.
2 ဒီးယလဲၤထီၣ် လၢတၢ်လီၣ်ဖျါ အဃိ, ဒီးတၢ်သးခုအကစီၣ် လၢယစံၣ်တဲၤတဲလီၤ လၢပှၤကလုာ်တဖၣ်န့ၣ်, ယပာ်ဖျါထီၣ် လၢအမဲာ်ညါ, မ့မ့ၢ်လၢ ပှၤအိၣ်ဒီးအလၤကပီၤတဖၣ် အမဲာ်ညါ ကစုဒု, မ့တမ့ၢ်ဘၣ် ဒ်န့ၣ်ဒီး, ယဃ့ၢ်တ့ၢ် ဒီးယကဃ့ၢ်ဒံး, ကမ့ၢ် ဘၣ်ဖုး တၢ်ကလီကလီလီၤ.

3 But not even Titus, who was with me, being a Greek, was compelled to be circumcised.
3 ဘၣ်ဆၣ်ဒီး တၢ်တမၢဘၣ် ပှၤဟ့းလ့ၣ်ဖိ စီၤတံတူး အိၣ်ဒီးယၤ, ဒိးတၢ်ကူးတရံးဘၣ်.

4 This was because of the false brothers secretly brought in, who stole in to spy out our liberty which we have in Christ Jesus, that they might bring us into bondage;
4 ဒီး အဝဲန့ၣ်မ့ၢ် လၢဒီပုၢ်ဝဲၢ်အဘျၣ် လၢအဟဲနုာ် ခူသူၣ်တဖၣ် အဃိ, အဝဲသ့ၣ် ဟဲနုာ် ကွၢ်ဟုၣ် ပတၢ်ထူၣ်ဖျဲး လၢအအိၣ်ဒီးပှၤ လၢယ့ၣ်ၡူးခရံာ် အပူၤ ဒ်သိးအကမၢ ပကဲကုၢ် လီၤ.

5 to whom we gave no place in the way of subjection, not for an hour, that the truth of the Good News might continue with you.
5 ဘၣ်ဆၣ်ဒီး လၢပကစူၢ် အကလုၢ်န့ၣ် ပတအၢၣ်လီၤအီလီၤဘၣ်အီၤ ထဲတနၣ်ရံၣ်ဧိၤဘၣ်. ဒ်သိး တၢ်သးခုအကစီၣ် အတၢ်မ့ၢ်တၢ်တီ ကအိၣ်ကဆိး ဒီးသုလီၤ.

6 But from those who were reputed to be important (whatever they were, it makes no difference to me; God doesn’t show partiality to man)—they, I say, who were respected imparted nothing to me,
6 မ့မ့ၢ် လၢပှၤလၢအလီၤဂာ် လၢအမ့ၢ်တၢ်တဖၣ် (မ့ၢ်တၢ်ဒ်လဲၣ်ဒ်လဲၣ်, တလီၤဆီဘၣ်ဒီးယၤဘၣ်, ယွၤ တကွၢ် ဒိၣ်ဆံးအါစှၤဘၣ် ပှၤနီတဂၤဘၣ်), ပှၤလၢအလီၤဂာ် လၢအမ့ၢ်တၢ်တဖၣ်န့ၣ်, တမၤအါထီၣ် ယတၢ် နီတမံၤဘၣ်.

7 but to the contrary, when they saw that I had been entrusted with the Good News for the uncircumcision, even as Peter with the Good News for the circumcision
7 အခိၣ်တလိာ် တုၤအထံၣ် လၢတၢ်ဟ့ၣ်လီၤယၤ လၢတၢ်သးခုအကစီၣ် ဘၣ်ဃးဒီး တၢ်တကူးတရံးဘၣ်, ဒ်တၢ်ဘၣ်ဃးဒီး တၢ်ကူးတရံး, လၢစီၤပ့းတရူး အသိး,

8 (for he who appointed Peter to the apostleship of the circumcision appointed me also to the Gentiles);
8 (အဂ့ၢ်ဒ်အံၤ, ပှၤလၢအမၤတၢ် လၢစီၤပ့းတရူး အပူၤ လၢတၢ်မၢဖိ အလီၢ် ဘၣ်ဃးဒီး တၢ်ကူးတရံး အဂီၢ် တဂၤ, မၤစ့ၢ်ကီး တၢ် လၢယပူၤ လၢပှၤကလုာ်တဖၣ် အဂီၢ်လီၤ.)

9 and when they perceived the grace that was given to me, James and Cephas and John, they who were reputed to be pillars, gave to me and Barnabas the right hand of fellowship, that we should go to the Gentiles, and they to the circumcision.
9 ဒီးတုၤ အသ့ၣ်ညါ တၢ်အဘျုးအဖှိၣ် လၢတၢ်ဟ့ၣ်လီၤယၤ သတးဒီး, စီၤယၤကိာ် ဒီးစီၤက့ၤဖး ဒီးစီၤယိၤဟၣ်သ့ၣ်တဖၣ် လၢအလီၤဂာ် ထူၣ်တဖၣ်န့ၣ်, ဟ့ၣ်လီၤယၤ ဒီးစီၤဘၢ်နါဘၤ လၢအစုထွဲ ဘၣ်ဃးဒီး တၢ်ရ့လိာ်, ဒ်သိး ပကလဲၤပဝဲဆူ ပှၤကလုာ်တဖၣ် အအိၣ်, ဒီးအဝဲသ့ၣ် ဆူပှၤဒိးတၢ်ကူးတရံး အအိၣ်လီၤ.

10 They only asked us to remember the poor—which very thing I was also zealous to do.
10 ဘၣ်အသး ထဲလၢပကသ့ၣ်နီၣ်ထီၣ်က့ၤ ပှၤဖှီၣ်ဖိယာ်ဖိ တမံၤဧိၤလီၤ. ဒီးတၢ်န့ၣ်တမံၤဒၣ်လဲာ် မ့ၢ်တၢ်လၢယဂုာ်မၤတ့ၢ် သပှၢ်ပှၢ်လီၤ.

11 But when Peter came to Antioch, I resisted him to his face, because he stood condemned.
11 ဘၣ်ဆၣ်ဒီး တုၤစီၤပ့းတရူး ဟဲဆူ အၣ်တံၤအီာ်ဒီး, ယဂ့ၢ်လိာ်ဘှီလိာ်အီၤ လၢအမဲာ်သၣ်ပူၤလီၤ. အဂ့ၢ်ဒ်အံၤ, ပာ် တၢ်ကမၣ် လၢအလိၤ အလီၢ်အိၣ်လီၤ.

12 For before some people came from James, he ate with the Gentiles. But when they came, he drew back and separated himself, fearing those who were of the circumcision.
12 အဂ့ၢ်ဒ်အံၤ, တချုး ပှၤတနီၤနီၤ ဟဲလၢစီၤယၤကိာ် အအိၣ်ဒီး, အဝဲဒၣ် အီၣ်ဃုာ်တၢ် ဒီးပှၤကလုာ်တဖၣ်လီၤ. မ့မ့ၢ်တုၤအဝဲသ့ၣ် ဟဲတုၤဒီး, ပျံၤပှၤ ဒိးတၢ်ကူးတရံး ဒီးဂုၤက့ၤအသး, ဒီးမၤလီၤဖးအသးလီၤ.

13 And the rest of the Jews joined him in his hypocrisy; so that even Barnabas was carried away with their hypocrisy.
13 ဒီးပှၤယူဒၤဖိ အဂၤတဖၣ် လီဃုာ်တၢ် စ့ၢ်ကီး ဒီးအီၤ တုၤစီၤဘၢ်နါဘၤဒၣ်လဲာ် လဲၤဃုာ်ဒီးအီၤ လၢအလီတၢ် အပူၤလီၤ.

14 But when I saw that they didn’t walk uprightly according to the truth of the Good News, I said to Peter before them all, “ If you, being a Jew, live as the Gentiles do, and not as the Jews do, why do you compel the Gentiles to live as the Jews do?
14 မ့မ့ၢ် တုၤယထံၣ် လၢပှၤတဖၣ် တလဲၤစၢၢ်ဆၢဘၣ် ဒီးတၢ်သးခုအကစီၣ် အတၢ်မ့ၢ်တၢ်တီဘၣ်ဒီး, ယစံးဘၣ် စီၤပ့းတရူး လၢပှၤခဲလၢာ် အမဲာ်ညါ, ပှၤယူဒၤဖိတဂၤနဲဒၣ်အံၤ, နမ့ၢ်တိၢ်န့ၢ် ပှၤကလုာ်တဖၣ် အလုၢ်အလၢ်, ဒီးတတိၢ်န့ၢ်ဘၣ် ပှၤယူဒၤဖိ အလုၢ်အလၢ်ဘၣ်ဒီး, ဘၣ်မနုၤ လၢနမၢဆူၣ် ပှၤကလုာ်တဖၣ် မၤ ဒ်ပှၤယူဒၤဖိ အသိးလဲၣ်.

15 “ We, being Jews by nature, and not Gentile sinners,
15 ပှၤလၢအတမ့ၢ်ဘၣ် ပှၤတၢ်ဒဲးဘးဖိ ဘၣ်ဃးဒီး ပှၤကလုာ်တဖၣ်, ပှၤယူဒၤဖိ ပဝဲဒၣ်အံၤ,

16 yet knowing that a man is not justified by the works of the law but through faith in Jesus Christ, even we believed in Christ Jesus, that we might be justified by faith in Christ, and not by the works of the law, because no flesh will be justified by the works of the law.
16 ပသ့ၣ်ညါ လၢပှၤကညီ တဘၣ်တၢ်ပာ်တီပာ်လိၤ လၢတၢ်မၤ ဘၣ်ဃးဒီး တၢ်သိၣ်တၢ်သီဘၣ်. မ့ၢ်လၢတၢ်နာ် ဘၣ်ဃးဒီး ယ့ၣ်ၡူးခရံာ်လီၤ. ဒီးပဝဲဒၣ်အံၤ, ပစူၢ်က့ၤနာ်က့ၤ ယ့ၣ်ၡူးခရံာ် ဒ်သိး ပကဘၣ် တၢ်ပာ်တီပာ်လိၤ ပှၤ လၢတၢ်နာ် ဘၣ်ဃးဒီး ခရံာ်, ဒီးတမ့ၢ်ဘၣ် လၢတၢ်မၤ ဘၣ်ဃးဒီး တၢ်သိၣ်တၢ်သီဘၣ်လီၤ. အဂ့ၢ်ဒ်အံၤ, တၢ်ညၣ် တဘၣ် တၢ်ပာ်တီပာ်လိၤ လၢတၢ်မၤ ဘၣ်ဃးဒီး တၢ်သိၣ်တၢ်သီ နီတဂၤဘၣ်.

17 But if, while we sought to be justified in Christ, we ourselves also were found sinners, is Christ a servant of sin? Certainly not!
17 ဘၣ်ဆၣ်ဒီး ပဃု တၢ်ပာ်တီပာ်လိၤပှၤ လၢခရံာ် အပူၤ အဖၢမုၢ်ဒီး, တၢ်မ့ၢ်ထံၣ်န့ၢ် ပှၤလၢပှၤတၢ်ဒဲးဘးဖိ ဒီး, ခရံာ် မ့ၢ်တၢ်ဒဲးဘး အခ့အပှၤန့ၣ် ဧါ, မ်အသု တမၤအသး ဒ်န့ၣ် တဂ့ၤ.

18 For if I build up again those things which I destroyed, I prove myself a law-breaker.
18 အဂ့ၢ်ဒ်အံၤ, တၢ်လၢယမၤလီၤပှီၢ် အီၤတဖၣ်န့ၣ်, ယမ့ၢ်မၤထီၣ်က့ၤကဒီး အီၤ ဒီး, ယမၤဖျါထီၣ် ယသး လၢပှၤမၤကမၣ်တၢ်ဖိလီၤ.

19 For I, through the law, died to the law, that I might live to God.
19 အဂ့ၢ်ဒ်အံၤ, မ့ၢ် တၢ်သိၣ်တၢ်သီ သတးဒီး, ယသံသဒၣ်ကွံာ် တၢ်သိၣ်တၢ်သီ ဒ်သိး ယကမူထီၣ် လၢယွၤ အဂီၢ်လီၤ.

20 I have been crucified with Christ, and it is no longer I that live, but Christ living in me. That life which I now live in the flesh, I live by faith in the Son of God, who loved me, and gave himself up for me.
20 ယဒိးသံဃုာ်လံ ယသး လၢထူၣ်စုညါ အလိၤ ဒီးခရံာ်န့ၣ်လံ, ဘၣ်ဆၣ်ဒီး ယမူလီၤ. ဘၣ်ဆၣ် တမ့ၢ်လၢၤဘၣ် ယၤဘၣ်, မ့ၢ်ခရံာ်မူ လၢယပူၤလီၤ. ဒီးတၢ်လၢယမူ လၢတၢ်ဖံးတၢ်ညၣ် အပူၤ ခဲကနံၣ်အံၤ, မ့ၢ်ယမူ လၢတၢ်နာ် ဘၣ်ဃးဒီး ယွၤအဖိခွါ တဂၤ, လၢအအဲၣ်ယၤ ဒီးဟ့ၣ်လီၤကွံာ်အသး လၢယဂီၢ် လီၤ.

21 I don’t make void the grace of God. For if righteousness is through the law, then Christ died for nothing!”
21 ယ တမၤဘၣ် ယွၤအဘျုးအဖှိၣ် လၢတၢ်ကလီကလီဘၣ်. အဂ့ၢ်ဒ်အံၤ, ပှၤမ့ၢ်ဘၣ် တၢ်ပာ်တီပာ်လိၤအီၤ လၢတၢ်သိၣ်တၢ်သီဒီး, ခရံာ် ဒိးသံအသး ကလီကလီလီၤ.

ကလၤတံ Galatians 3

1 Foolish Galatians, who has bewitched you not to obey the truth, before whose eyes Jesus Christ was openly set forth among you as crucified?
1 ပှၤဟးဂီၤ, ပှၤကလၤတံဖိ, လၢတၢ်ပာ်ဖျါထီၣ် ယ့ၣ်ၡူးခရံာ် ဒိးသံအသး လၢထူၣ်စုညါ အလိၤ လၢသုမဲာ်ညါသ့ၣ်ဧၢ, မ့ၢ်မတၤ မၤကဒါ သုမဲာ် တဂၤလဲၣ်.

2 I just want to learn this from you. Did you receive the Spirit by the works of the law, or by hearing of faith?
2 တၢ်မိၣ်သ့ၣ်ညါယသး လၢသု ထဲအံၤတမံၤ, မ့ၢ်သု ဒိးန့ၢ် သး လၢတၢ်မၤ ဘၣ်ဃးဒီး တၢ်သိၣ်တၢ်သီ, မ့ၢ်လၢတၢ်နာ် ဘၣ်ဃးဒီး တၢ်နၢ်ဟူ လဲၣ်.

3 Are you so foolish? Having begun in the Spirit, are you now completed in the flesh?
3 မ့ၢ်သု ဟးဂီၤ ထဲထဲအံၤဧါ. သုမၤထီၣ်သီ လၢသး, ဒီးခဲကနံၣ်အံၤ, မ့ၢ်သု ကမၤဝံၤက့ၤအီၤ လၢတၢ်ဖံးတၢ်ညၣ်န့ၣ် ဧါ.

4 Did you suffer so many things in vain, if it is indeed in vain?
4 မ့မ့ၢ် ကလီကလီဒီး, မ့ၢ်သုဘၣ် တၢ်နးတၢ်ဖှီၣ်ပှဲၤအံၤ ကလီကလီဧါ.

5 He therefore who supplies the Spirit to you, and works miracles among you, does he do it by the works of the law, or by hearing of faith?
5 မၤသးဒ်န့ၣ်ဒီး ပှၤလၢ အဒုးဒိးန့ၢ်သု လၢသးန့ၣ်, ဒီးမၤ တၢ်လီၤလး လၢသုကျါ တဂၤန့ၣ်, မ့ၢ်အမၤဝဲ လၢတၢ်မၤ ဘၣ်ဃးဒီး တၢ်သိၣ်တၢ်သီ, မ့ၢ်လၢတၢ်နာ် ဘၣ်ဃးဒီး တၢ်နၢ်ဟူ လဲၣ်.

6 Even as Abraham “believed God, and it was counted to him for righteousness.”
6 ဒ်န့ၣ်အသိး စီၤအၤဘြၤဟၣ် စူၢ်က့ၤနာ်က့ၤ ယွၤ, ဒီးတၢ်ပးကဲ လၢတၢ်တီတၢ်လိၤ လၢအဂီၢ်လီၤ.

7 Know therefore that those who are of faith, the same are children of Abraham.
7 မၤသးဒ်န့ၣ်ဒီး သ့ၣ်ညါ သုဝဲ လၢပှၤလၢအဘၣ်ဃးဒီး တၢ်နာ်တဖၣ်န့ၣ်, မ့ၢ် စီၤအၤဘြၤဟၣ် အဖိခွါန့ၣ် တက့ၢ်.

8 The Scripture, foreseeing that God would justify the Gentiles by faith, preached the Good News beforehand to Abraham, saying, “ In you all the nations will be blessed.”
8 ဒီးတၢ်ကွဲးအသးန့ၣ်, ထံၣ်ပာ် လၢယွၤ ကပာ်တီပာ်လိၤ ပှၤကလုာ်တဖၣ် လၢတၢ်နာ်ဒီး, စံၣ်တဲၤတဲလီၤပာ် တၢ်သးခုအကစီၣ် လၢစီၤအၤဘြၤဟၣ်, ဒီးစံးဝဲဒၣ်, ပှၤကိးကလုာ်ဒဲး ကဘၣ်ဆိၣ်ဂ့ၤ လၢနပူၤလီၤ.

9 So then, those who are of faith are blessed with the faithful Abraham.
9 မၤသးဒ်န့ၣ်ဒီး ပှၤလၢအဘၣ်ဃးဒီး တၢ်နာ်တဖၣ်န့ၣ် ဘၣ်ဆိၣ်ဂ့ၤဃုာ် ဒီးပှၤလၢအနာ်တၢ်, စီၤအၤဘြၤဟၣ်လီၤ.

10 For as many as are of the works of the law are under a curse. For it is written, “ Cursed is everyone who doesn’t continue in all things that are written in the book of the law, to do them.”
10 အဂ့ၢ်ဒ်အံၤ, ဖဲဒၣ် ပှၤလၢအဘၣ်ဃးဒီး တၢ်သိၣ်တၢ်သီ အတၢ်မၤတဖၣ်န့ၣ်, မ့ၢ်အအိၣ် လၢတၢ်ဆိၣ်အၢ အဖီလာ်လီၤ. အဂ့ၢ်ဒ်အံၤ, တၢ်ကွဲးအသး, ကယဲၢ် ပှၤလၢအတအိၣ်တဆိးဘၣ် လၢတၢ်ကွဲးအသး လၢလံာ်တၢ်သိၣ်တၢ်သီ အပူၤ ခဲလၢာ် ဒ်သိးအကမၤအီၤ ဒီး, ဘၣ် တၢ်ဆိၣ်အၢ ကိးဂၤဒဲးလီၤ.

11 Now that no man is justified by the law before God is evident, for, “ The righteous will live by faith.”
11 ဒီးတၢ်လၢပှၤတဘၣ်တၢ်ပာ်တီပာ်လိၤ လၢတၢ်သိၣ်တၢ်သီ အပူၤ လၢယွၤအမဲာ်ညါ နီတဂၤဘၣ်န့ၣ်, အိၣ်ဖျါဝဲလီၤ. အဂ့ၢ်ဒ်အံၤ, ပှၤတီပှၤလိၤ ကမူဝဲ လၢတၢ်နာ်လီၤ.

12 The law is not of faith, but, “ The man who does them will live by them.”
12 ဒီးတၢ်သိၣ်တၢ်သီ တဘၣ်ဃးဘၣ်ဒီး တၢ်နာ်ဘၣ်, မ့မ့ၢ် ပှၤလၢ အမၤတၢ်န့ၣ်, ကမူဝဲ လၢအပူၤလီၤ.

13 Christ redeemed us from the curse of the law, having become a curse for us. For it is written, “ Cursed is everyone who hangs on a tree,”
13 ခရံာ် ဘၣ်ဆိၣ်အၢ လၢပဂီၢ် သတးဒီး, ပှ့ၤက့ၤပှၤ လၢတၢ်ဆိၣ်အၢ ဘၣ်ဃးဒီး တၢ်သိၣ်တၢ်သီ အပူၤလီၤ. အဂ့ၢ်ဒ်အံၤ, တၢ်ကွဲးအသး, ပှၤလၢအဘၣ်စဲထီအသး လၢသ့ၣ်အလိၤ, မ့ၢ်အဘၣ်ဆိၣ်အၢ ကိးဂၤဒဲးလီၤ.

14 that the blessing of Abraham might come on the Gentiles through Christ Jesus; that we might receive the promise of the Spirit through faith.
14 ဒ်သိး စီၤအၤဘြၤဟၣ် အတၢ်ဆိၣ်ဂ့ၤ ကဘၣ်က့ၤ ပှၤကလုာ်တဖၣ် အလိၤ လၢယ့ၣ်ၡူးခရံာ် အပူၤ, ဒ်သိး ပကဒိးန့ၢ် သး လၢတၢ်စံးပာ်ဝဲန့ၣ် လၢတၢ်နာ် အဃိလီၤ.

15 Brothers, speaking of human terms, though it is only a man’s covenant, yet when it has been confirmed, no one makes it void, or adds to it.
15 ပုၢ်သ့ၣ်ဝဲၢ်သ့ၣ်ဧၢ, ယကတိၤတၢ် ဒ်ပှၤကညီ အသိး, မ့ၢ် ပှၤကညီ အတၢ်အၢၣ်လီၤအီလီၤ ဘၣ်ဆၣ်ဒီး, မ့ၢ်ဘၣ်တၢ်မၤကျၢၤအီၤ ဒီး, ပှၤတမၤဟးဂီၤဘၣ် မ့ၢ်ဂ့ၤ, တမၤအါထီၣ် မ့ၢ်ဂ့ၤ, နီတဂၤဘၣ်.

16 Now the promises were spoken to Abraham and to his seed. He doesn’t say, “ To seeds,” as of many, but as of one, “ To your seed,” which is Christ.
16 ဒီးတၢ်စံးပာ်တဖၣ်န့ၣ်မ့ၢ် တၢ်စံးဘၣ် စီၤအၤဘြၤဟၣ် ဒီးအချံအသၣ်လီၤ. တၢ်တစံးဘၣ် အချံအသၣ်တဖၣ်, ဒ်အဘၣ်ဃးဒီး ပှၤအါ အသိးဘၣ်, မ့ၢ် ဒ်အဘၣ်ဃးဒီး ပှၤတဂၤဃီ အသိး, ဒီးစံး, နချံနသၣ်, ဒ်ပ စံးတၢ် အသိး, ခရံာ်လီၤ.

17 Now I say this. A covenant confirmed beforehand by God in Christ, the law, which came four hundred thirty years after, does not annul, so as to make the promise of no effect.
17 ဒီးယစံးတၢ်အံၤ, တၢ်အၢၣ်လီၤအီလီၤ လၢယွၤ မၤကျၢၤပာ်အီၤန့ၣ်, တၢ်သိၣ်တၢ်သီ အိၣ်ထီၣ် လၢအလီၢ်ခံ အနံၣ် လွံၢ်ကယၤ သၢဆံန့ၣ်, မၤဟးဂီၤဝဲ တုၤတၢ်စံးပာ် ကမ့ၢ် တၢ်ကလီကလီန့ၣ် တသ့ဘၣ်.

18 For if the inheritance is of the law, it is no more of promise; but God has granted it to Abraham by promise.
18 အဂ့ၢ်ဒ်အံၤ, တၢ်ဟ့ၣ်သါ မ့ၢ်ဟဲ လၢတၢ်သိၣ်တၢ်သီဒီး, တဟဲလၢၤဘၣ် လၢတၢ်စံးပာ်ဘၣ်. ဘၣ်ဆၣ်ဒီး ယွၤ ဟ့ၣ်ဝဲ လၢစီၤအၤဘြၤဟၣ် လၢတၢ်စံးပာ်လီၤ.

19 What then is the law? It was added because of transgressions, until the seed should come to whom the promise has been made. It was ordained through angels by the hand of a mediator.
19 မၤသးဒ်န့ၣ်ဒီး တၢ်သိၣ်တၢ်သီ မ့ၢ်မနုၤလဲၣ်. မ့ၢ်တၢ်ပာ် အါထီၣ်အီၤ လၢတၢ်ကမၣ်တဖၣ် အဃိ တုၤလၢအချံအသၣ် လၢတၢ်စံးပာ် ဘၣ်ဃးဒီးအီၤ ကဟဲဝဲ, ဒီးဘၣ်တၢ်စံၣ်ညီၣ်ဝဲ လၢကလူးတဖၣ်, လၢပှၤအိၣ်လၢခံခီဘၢၣ်စၢၤ တဂၤ အစုပူၤလီၤ.

20 Now a mediator is not between one, but God is one.
20 ဒီးတၢ်လၢပှၤအိၣ်လၢခံခီဘၢၣ်စၢၤန့ၣ်, ဘၣ်ဃးဒီး တၢ်တခီဧိၤ တမ့ၢ်ဘၣ်, မ့မ့ၢ် ယွၤန့ၣ်မ့ၢ် တဂၤဃီလီၤ.

21 Is the law then against the promises of God? Certainly not! For if there had been a law given which could make alive, most certainly righteousness would have been of the law.
21 မၤသးဒ်န့ၣ်ဒီး မ့ၢ်တၢ်သိၣ်တၢ်သီထီဒါ ယွၤအတၢ်စံးပာ်တဖၣ်ဧါ. မ်အသု တမၤအသး ဒ်န့ၣ် တဂ့ၤ. အဂ့ၢ်ဒ်အံၤ, တၢ်မ့ၢ်ဟ့ၣ် တၢ်သိၣ်တၢ်သီ လၢအမၤမူတၢ် သ့ဒီး, ကမ့ၢ်မး တၢ်တီတၢ်လိၤ ကဟဲ လၢတၢ်သိၣ်တၢ်သီန့ၣ်လီၤ.

22 But the Scriptures imprisoned all things under sin, that the promise by faith in Jesus Christ might be given to those who believe.
22 ဘၣ်ဆၣ်ဒီး တၢ်ကွဲးအသးန့ၣ် ကးတံာ်ဃာ် ပှၤခဲလၢာ်အခံ လၢတၢ်ဒဲးဘး အဖီလာ်, ဒ်သိး တၢ်စံးပာ် ဘၣ်ဃးဒီး တၢ်နာ် ယ့ၣ်ၡူးခရံာ်န့ၣ်, ကဘၣ် တၢ်ဟ့ၣ်လီၤအီၤ လၢပှၤစူၢ်က့ၤနာ်က့ၤတၢ်န့ၣ်လီၤ.

23 But before faith came, we were kept in custody under the law, confined for the faith which should afterwards be revealed.
23 တၢ်နာ် တချုးဟဲဒံးဘၣ်ဒီး, ပဘၣ် တၢ်ပၢၤ ပှၤ လၢတၢ်သိၣ်တၢ်သီ အဖီလာ် ဒီးတၢ်ကးတံာ်ဃာ်ပခံ လၢတၢ်နာ် လၢအကအိၣ်ဖျါထီၣ်ဝဲ အဂ့ၢ်လီၤ.

24 So that the law has become our tutor to bring us to Christ, that we might be justified by faith.
24 မၤသးဒ်န့ၣ်ဒီး တၢ်သိၣ်တၢ်သီမ့ၢ် ပှၤသိၣ်လိနဲၣ်လိတၢ်တဂၤ လၢအကဆှၢပှၤ ဆူခရံာ်န့ၣ်, ဒ်သိး ပကဘၣ် တၢ်ပာ်တီပာ်လိၤပှၤ လၢတၢ်နာ်လီၤ.

25 But now that faith has come, we are no longer under a tutor.
25 မ့မ့ၢ် တုၤတၢ်နာ်ဟဲတုၤဒီး, ပတအိၣ်လၢၤဘၣ် လၢပှၤသိၣ်လိတၢ်န့ၣ် အဖီလာ်ဘၣ်.

26 For you are all children of God, through faith in Christ Jesus.
26 အဂ့ၢ်ဒ်အံၤ, သုဝဲခဲလၢာ်, သု မ့ၢ် ယွၤအဖိ လၢတၢ်နာ် ယ့ၣ်ၡူးခရံာ် အဃိလီၤ.

27 For as many of you as were baptized into Christ have put on Christ.
27 အဂ့ၢ်ဒ်အံၤ, ဖဲဒၣ် ပှၤဒိးဘျၢအသးဆူ ခရံာ်အပူၤတဖၣ်န့ၣ်, မ့ၢ်အကူထီၣ်သိးထီၣ် ခရံာ်လီၤ.

28 There is neither Jew nor Greek, there is neither slave nor free man, there is neither male nor female; for you are all one in Christ Jesus.
28 ပှၤယူဒၤဖိ တအိၣ်, ပှၤဟ့းလ့ၣ်ဖိ တအိၣ်, ပှၤကုၢ်ဖိ တအိၣ်, ပှၤသဘျ့ဖိ တအိၣ်, ပှၤပိာ်မုၣ် တအိၣ်, ပှၤပိာ်ခွါ တအိၣ်ဘၣ်. အဂ့ၢ်ဒ်အံၤ, သုမ့ၢ် တၢ်တမံၤဃီ ခဲလၢာ်, လၢယ့ၣ်ၡူးခရံာ် အပူၤလီၤ.

29 If you are Christ’s, then you are Abraham’s seed and heirs according to promise.
29 ဒီးသု မ့မ့ၢ် ခရံာ် အတၢ်ဒီး, သုမ့ၢ် စီၤအၤဘြၤဟၣ် အချံအသၣ်, ဒီးပှၤကန့ၢ်ဘၣ်သါတၢ် ဒ်တၢ်စံးပာ် ဟဲဝဲ အသိးန့ၣ်လီၤ.

ကလၤတံ Galatians 4

1 But I say that so long as the heir is a child, he is no different from a bondservant, though he is lord of all;
1 ဘၣ်ဆၣ်ဒီး ယစံး, ပှၤန့ၢ်ဘၣ်သါတၢ် တဂၤ, ဖဲအမ့ၢ် ဖိသၣ်အဖၢမုၢ်ဒီး, မ့ၢ်တၢ်ခဲလၢာ် အကစၢ်နာ်သက့ဒီး, တလီၤဆီဘၣ် ဒီးကုၢ် တဂၤဘၣ်.

2 but is under guardians and stewards until the day appointed by the father.
2 မ့မ့ၢ် အမုၢ်အလါ လၢအပၢ်စံၣ်ညီၣ်ပာ်ဝဲ တချုးဘၣ်ဒံးဘၣ်ဒီး, မ့ၢ်အအိၣ် လၢပှၤပၢၤတၢ်, ဒီးပှၤကွၢ်တၢ် အဖီလာ်လီၤ.

3 So we also, when we were children, were held in bondage under the elemental principles of the world.
3 ဒ်န့ၣ်အသိး လၢပ မ့ၢ် ဖိသၣ်အခါန့ၣ်, ပကဲကုၢ် လၢတၢ်အမိၢ်ပှၢ် ဘၣ်ဃးဒီး ဟီၣ်ခိၣ် အဖီလာ်လီၤ.

4 But when the fullness of the time came, God sent out his Son, born to a woman, born under the law,
4 မ့မ့ၢ်တုၤ အမုၢ်အလါ ပှဲၤထီၣ်ဒီး, ယွၤ မၢလီၤ အဖိခွါ အိၣ်ဖျဲၣ် လၢပိာ်မုၣ်, အိၣ်ဖျဲၣ် လၢတၢ်သိၣ်တၢ်သီ အဖီလာ်,

5 that he might redeem those who were under the law, that we might receive the adoption of children.
5 ဒ်သိး အကပှ့ၤက့ၤ ပှၤအိၣ်လၢ တၢ်သိၣ်တၢ်သီ အဖီလာ်, ဒ်သိး ပကန့ၢ်ဘၣ် ဖိခွါအလီၢ် လီၤ.

6 And because you are children, God sent out the Spirit of his Son into your hearts, crying, “ Abba, Father!”
6 ဒီးသုမ့ၢ်ဖိခွါ အဃိဒီး, ယွၤ မၢလီၤ ဖိခွါအသးဆူ ပသးကံၢ်ပူၤ လၢအကိးထီၣ်, အးဘၤ, ပၢ်ဧၢ, လီၤ.

7 So you are no longer a bondservant, but a son; and if a son, then an heir of God through Christ.
7 မၤသးဒ်န့ၣ်ဒီး နတမ့ၢ်လၢၤဘၣ် ကုၢ်ဘၣ်. နမ့ၢ်ဖိခွါလီၤ. ဒီးနမ့မ့ၢ် ဖိခွါဒီး, နမ့ၢ် ပှၤန့ၢ်သါတၢ် လၢယွၤအဃိလီၤ.

8 However at that time, not knowing God, you were in bondage to those who by nature are not gods.
8 ဘၣ်ဆၣ်ဒီး အခါဖဲ သုတသ့ၣ်ညါဘၣ် ယွၤဘၣ်န့ၣ်, သုကဲကုၢ် လၢကစၢ် လၢအတမ့ၢ်ဘၣ် ကစၢ်တဖၣ်န့ၣ်လီၤ.

9 But now that you have come to know God, or rather to be known by God, why do you turn back again to the weak and miserable elemental principles, to which you desire to be in bondage all over again?
9 မ့မ့ၢ်ခဲကနံၣ်အံၤ, သုသ့ၣ်ညါယွၤ, ဒ်ပစံးတၢ် အသိး, ယွၤသ့ၣ်ညါတ့ၢ်သု သတးဒီး, ဘၣ်မနုၤ လၢသုဃၣ်ကဒါက့ၤ သုသး ဆူတၢ်အမိၢ်ပှၢ် လၢအဂံၢ်အဘါစၢ် ဒီးဖှီၣ်ဝဲယာ်ဝဲ လၢသုသးအိၣ် ကဲက့ၤကဒီးကုၢ် လၢအဖီလာ်လဲၣ်.

10 You observe days, months, seasons, and years.
10 သုတိၢ်န့ၢ် မုၢ်နံၤတဖၣ်, ဒီးလါ, ဒီးတၢ်အခ့အခါ, ဒီးနံၣ်တဖၣ်လီၤ.

11 I am afraid for you, that I might have wasted my labor for you.
11 ယပျံၤတၢ် လၢသုဂ့ၢ် လၢယကျဲးစၢးတၢ် လၢသုဂီၢ် ကမ့ၢ် ဘၣ်ဖုး တၢ်ကလီကလီလီၤ.

12 I beg you, brothers, become as I am, for I also have become as you are. You did me no wrong,
12 ကဲထီၣ် ဒ်ယၤအသိး, အဂ့ၢ်ဒ်အံၤ, ယမ့ၢ်စ့ၢ်ကီး ဒ်သု အသိး, ပုၢ်သ့ၣ်ဝဲၢ်သ့ၣ်ဧၢ, ယဃ့ကညးသုလီၤ. တမ့ၢ်ဘၣ် သုမၤအၢတ့ၢ်ယၤ နီတမံၤဘၣ်.

13 but you know that because of weakness of the flesh I preached the Good News to you the first time.
13 ဒီးလၢထံးလၢသီ ယဖံးယညၣ် တအိၣ်ဆူၣ်ဘၣ်ဒီး, ယစံၣ်တဲၤတဲလီၤ တၢ်သးခုအကစီၣ် လၢသုန့ၣ်, သုသ့ၣ်ညါလီၤ.

14 That which was a temptation to you in my flesh, you didn’t despise nor reject; but you received me as an angel of God, even as Christ Jesus.
14 ဒီးတၢ်လ့ပစီ အိၣ်လၢယဖံးယညၣ် အပူၤန့ၣ် သုတမၤတရီတပါဘၣ်, သုတညိကွံာ်ဘၣ် ယၤဘၣ်, သုတူၢ်လိာ်ယၤ ဒ်ယွၤ အကလူး အသိး ဒ်ယ့ၣ်ၡူးခရံာ် အသိးန့ၣ်လီၤ.

15 What was the blessing you enjoyed? For I testify to you that, if possible, you would have plucked out your eyes and given them to me.
15 မၤသးဒ်န့ၣ်ဒီး, သုတၢ်ခုၣ်တၢ်မုာ်န့ၣ်, မ့ၢ်အအိၣ်ဖဲလဲၣ်. အဂ့ၢ်ဒ်အံၤ, ယအုၣ်ယသးလၢသု, လၢသုအူခွဲးထီၣ် သုမဲာ်ဒီး ဟ့ၣ်လီၤယၤမ့ၢ်သ့ဒီး, အခါဖဲန့ၣ် သုကမၤလီၤ.

16 So then, have I become your enemy by telling you the truth?
16 မ့ၢ်ယကဲထီၣ် သုဒုၣ်သုဒါ လၢယစံးဘၣ်သု လၢတၢ်မ့ၢ်တၢ်တီ အဃိဧါ.

17 They zealously seek you in no good way. No, they desire to alienate you, that you may seek them.
17 အဝဲသ့ၣ် ဂဲၤလိာ် လၢသုဂီၢ်တမံၤန့ၣ်, တဂ့ၤ ဘၣ်ဝဲဘၣ်. မ့မ့ၢ်အသးအိၣ် ဟီထီၣ်ကွံာ်သု ဒ်သိး သုကဂဲၤလိာ်သုသး လၢအဂီၢ်လီၤ.

18 But it is always good to be zealous in a good cause, and not only when I am present with you.
18 ဘၣ်ဆၣ်ဒီး ဂ့ၤဂဲၤလိာ်သုသး လၢတၢ်ဂ့ၤ အဂီၢ် တဘိယူၢ်ဃီ, ဒီးတမ့ၢ်ဘၣ် ထဲ ယအိၣ် ဒီးသုအဖၢမုၢ်န့ၣ်ဧိၤဘၣ်.

19 My little children, of whom I am again in travail until Christ is formed in you—
19 ယဖိဆံး လၢယဟုးဆါ ကဒီး လၢသုဃိ တုၤခရံာ် အက့ၢ်အဂီၤ လိၣ်ထီၣ်အသး လၢသုပူၤသ့ၣ်ဧၢ.

20 but I could wish to be present with you now, and to change my tone, for I am perplexed about you.
20 တၢ်မိၣ်အိၣ်ဘၣ်ယသး ဒီးသုခဲကနံၣ်အံၤ, ဒီးမၤလီၤဆီ ယကလုၢ် ဒီးသုလီၤ. အဂ့ၢ်ဒ်အံၤ, ယသးဒ့ဒီ လၢသုဂ့ၢ်လီၤ.

21 Tell me, you that desire to be under the law, don’t you listen to the law?
21 ပှၤ လၢတၢ်မိၣ်အိၣ်ဘၣ်အသး လၢတၢ်သိၣ်တၢ်သီ အဖီလာ်သ့ၣ်ဧၢ, စံးဘၣ်ယၤ တက့ၢ်. တၢ်သိၣ်တၢ်သီ မ့ၢ်သု တနၢ်ဟူဘၣ်ဧါ.

22 For it is written that Abraham had two sons, one by the handmaid, and one by the free woman.
22 အဂ့ၢ်ဒ်အံၤ, တၢ်ကွဲးအသး, လၢစီၤအၤဘြၤဟၣ် အိၣ်ဒီး အဖိခွါ ခံဂၤ, တဂၤ လၢကုၢ်မုၣ်, ဒီးတဂၤ လၢသဘျ့မုၣ်လီၤ.

23 However, the son by the handmaid was born according to the flesh, but the son by the free woman was born through promise.
23 မ့မ့ၢ် ပှၤလၢအဘၣ်ဃးဒီး ကုၢ်မုၣ် တတဂၤန့ၣ်, အိၣ်ဖျဲၣ် လၢတၢ်ဖံးတၢ်ညၣ်, ဒီးပှၤလၢအဘၣ်ဃးဒီး သဘျ့မုၣ် တဂၤ အိၣ်ဖျဲၣ် လၢတၢ်စံးပာ်လီၤ.

24 These things contain an allegory, for these are two covenants. One is from Mount Sinai, bearing children to bondage, which is Hagar.
24 တၢ်န့ၣ်တဖၣ် မ့ၢ်အဒိအတဲာ်လီၤ. အဂ့ၢ်ဒ်အံၤ, ပိာ်မုၣ်တဖၣ်အံၤ မ့ၢ်တၢ်အၢၣ်လီၤအီလီၤ ခံမံၤန့ၣ်လီၤ. အဝဲတမံၤ လၢအဟဲ လၢကစၢၢ် စံၤနါ လၢအဆံးစၢ် အဖိ လၢကုၢ်အလီၢ်န့ၣ်, မ့ၢ် နီၢ်ဟၤကၢ်လီၤ.

25 For this Hagar is Mount Sinai in Arabia, and answers to the Jerusalem that exists now, for she is in bondage with her children.
25 အဂ့ၢ်ဒ်အံၤ, နီၢ်ဟၤကၢ် မ့ၢ်ကစၢၢ် စံၤနါ လၢကီၢ်ဧ့ရ့း, ဒီးဒ်သိး ဒီးယရူၤၡလ့ၣ် လၢအအိၣ် ခဲကနံၣ်အံၤ, အဂ့ၢ်ဒ်အံၤ, ကဲကုၢ် ဒီးအဖိတဖၣ်လီၤ.

26 But the Jerusalem that is above is free, which is the mother of us all.
26 မ့မ့ၢ် ယရူၤၡလ့ၣ် လၢထးန့ၣ်, အိၣ်သဘျ့ ဒီးမ့ၢ်ပဝဲဒၣ်ခဲလၢာ် အမိၢ်လီၤ.

27 For it is written, “ Rejoice, you barren who don’t bear. Break forth and shout, you that don’t travail. For more are the children of the desolate than of her who has a husband.”
27 အဂ့ၢ်ဒ်အံၤ, တၢ်ကွဲးအသး, ပှၤတူာ်ဖိ လၢအတဆံးစၢ်ဘၣ် တဂၤဧၢ, သူၣ်ဖှံသးညီ တက့ၢ်. ပိာ်မုၣ် လၢအတဘၣ် တၢ်ဟုးဆါဘၣ်ဧၢ, ထုထီၣ် နကလုၢ် ဒီးကိးပသူထီၣ် တက့ၢ်. အဂ့ၢ်ဒ်အံၤ, ပိာ်မုၣ် လၢအအိၣ်သယုၢ်တဂၤ, အဖိ အါန့ၢ် ပိာ်မုၣ် လၢအအိၣ်ဒီးအဝၤ တက့ၢ်လီၤ.

28 Now we, brothers, as Isaac was, are children of promise.
28 မ့မ့ၢ်ပဝဲဒၣ်အံၤ, ပုၢ်သ့ၣ်ဝဲၢ်သ့ၣ်ဧၢ, ဒ်စီၤအံၤစဲး အသိးန့ၣ်, ပမ့ၢ် တၢ်စံးပာ်အဖိလီၤ.

29 But as then, he who was born according to the flesh persecuted him who was born according to the Spirit, so also it is now.
29 ဘၣ်ဆၣ်ဒီး ဒ်အကတီၢ်ဖဲန့ၣ် အသိး, ပှၤလၢအအိၣ်ဖျဲၣ် လၢတၢ်ဖံးတၢ်ညၣ် တဂၤန့ၣ် မၤအၢမၤသီ ပှၤလၢအအိၣ်ဖျဲၣ် လၢသးတဂၤလီၤ. ဒီး ခဲကနံၣ်အံၤ, တၢ်မၤအသး ဒ်န့ၣ်အသိးစ့ၢ်ကီး လီၤ.

30 However what does the Scripture say? “ Throw out the handmaid and her son, for the son of the handmaid will not inherit with the son of the free woman.”
30 ဘၣ်ဆၣ်ဒီး တၢ်ကွဲးအသး စံးဝဲ ဒ်လဲၣ်. ဟီထီၣ်ကွံာ် ကုၢ်မုၣ် ဒီးအဖိခွါ တက့ၢ်. အဂ့ၢ်ဒ်အံၤ, ကုၢ်မုၣ် အဖိခွါ တဒိးန့ၢ်ဃုာ် တၢ်ဟ့ၣ်သါ ဒီးပှၤသဘျ့မုၣ် အဖိခွါဘၣ်.

31 So then, brothers, we are not children of a handmaid, but of the free woman.
31 မၤသးဒ်န့ၣ်ဒီး, ပုၢ်သ့ၣ်ဝဲၢ်သ့ၣ်ဧၢ, ပတမ့ၢ်ဘၣ် ကုၢ်မုၣ် အဖိဘၣ်, မ့ၢ် ပှၤသဘျ့မုၣ် အဖိလီၤ.

ကလၤတံ Galatians 5

1 Stand firm therefore in the liberty by which Christ has made us free, and don’t be entangled again with a yoke of bondage.
1 မၤသးဒ်န့ၣ်ဒီး, အိၣ်ဂၢၢ်ဆိးကျၢၤ လၢတၢ်ထူၣ်ဖျဲး အပူၤ လၢခရံာ် မၤထူၣ်ဖျဲးပှၤန့ၣ် တက့ၢ်. ဒီးသုတဘၣ် တၢ်ဖီၣ်ဃာ်ကဒီးသု လၢကုၢ်အနီၣ်ယိးဘိ အဖီလာ် တဂ့ၤ.

2 Behold, I, Paul, tell you that if you receive circumcision, Christ will profit you nothing.
2 ကွၢ်ကွၢ်, ယၤစီၤပီလူး စံးဘၣ်သု, သုမ့ၢ်ဒိးတၢ်ကူးတရံးဒီး, ခရံာ် တဂိာ်တသီၣ်ဘၣ်တၢ် လၢသုဂီၢ် နီတမံၤဘၣ်.

3 Yes, I testify again to every man who receives circumcision, that he is a debtor to do the whole law.
3 ဒီးယအုၣ်ကဒီးယသး လၢကယဲၢ် ပှၤဒိးတၢ်ကူးတရံး တဂၤလၢ်လၢ်, အကမၢ်အိၣ်ဝဲ လၢအဘၣ်တိၢ်န့ၢ် တၢ်သိၣ်တၢ်သီ ခဲလၢာ်လီၤ.

4 You are alienated from Christ, you who desire to be justified by the law. You have fallen away from grace.
4 ဖဲဒၣ် ပှၤလၢအဘၣ် တၢ်ပာ်တီပာ်လိၤ လၢတၢ်သိၣ်တၢ်သီ သုဝဲသ့ၣ်အံၤ, သုလီၤမုၢ်လီၤဖး ဒီးခရံာ်, ဒီးသုလီၤတဲာ်ကွံာ် လၢတၢ်ဘျုးတၢ်ဖှိၣ် အပူၤ လံ.

5 For we, through the Spirit, by faith wait for the hope of righteousness.
5 အဂ့ၢ်ဒ်အံၤ, ပဝဲဒၣ်အံၤ လၢသးန့ၣ် ပအိၣ်ခိး တၢ်မုၢ်လၢ် ဘၣ်ဃးဒီး တၢ်တီတၢ်လိၤ လၢတၢ်နာ်လီၤ.

6 For in Christ Jesus neither circumcision amounts to anything, nor uncircumcision, but faith working through love.
6 အဂ့ၢ်ဒ်အံၤ, လၢယ့ၣ်ၡူးခရံာ် အပူၤန့ၣ်, တၢ်ကူးတရံး မ့ၢ်ဂ့ၤ, တၢ်တကူးတရံး မ့ၢ်ဂ့ၤ, တဂိာ်တသီၣ်ဘၣ် တၢ်ဘၣ်. မ့ၢ်တၢ်စူၢ်တၢ်နာ် လၢအမၤတၢ် လၢတၢ်အဲၣ်တၢ်ကွံလီၤ.

7 You were running well! Who interfered with you that you should not obey the truth?
7 သုဃ့ၢ်တ့ၢ် ကစီဒီလီၤ. မ့ၢ်မတၤ တြီသု ဒ်သိး သုသု တစူၢ်ဘၣ် တၢ်မ့ၢ်တၢ်တီ တဂ့ၤန့ၣ် တဂၤလဲၣ်.

8 This persuasion is not from him who calls you.
8 တၢ်လွဲအံၤ တဟဲဘၣ် လၢပှၤလၢအကိးက့ၤသုဘၣ်.

9 A little yeast grows through the whole lump.
9 ကိၣ်မံၤ တစဲးဖိ, မၤဖးထီၣ်တၢ် ဒီဖျၢၣ်ညါလီၤ.

10 I have confidence toward you in the Lord that you will think no other way. But he who troubles you will bear his judgment, whoever he is.
10 ယနာ်တၢ် လၢကစၢ် အပူၤ လၢသုဂ့ၢ်, လၢသုသး တလီၤဆီဘၣ်လီၤ. ဒီးပှၤမတၤတဂၤ မတၤတဂၤ လၢအမၤတံာ်တာ်သုန့ၣ် ကဘၣ် တၢ်စံၣ်ညီၣ်အီၤလီၤ.

11 But I, brothers, if I still preach circumcision, why am I still persecuted? Then the stumbling block of the cross has been removed.
11 ပုၢ်သ့ၣ်ဝဲၢ်သ့ၣ်ဧၢ ယဲဒၣ်အံၤ, ယ မ့ၢ်စံၣ်တဲၤတဲလီၤဒံး တၢ်ဒိးတၢ်ကူးတရံး အဂ့ၢ်ဒီး, ဘၣ်မနုၤ လၢယဘၣ်ဒံး တၢ်မၤအၢမၤသီယၤလဲၣ်. မ့မ့ၢ်ဒ်န့ၣ်ဒီး တၢ်ဘၣ်တိၢ် ဘၣ်ဃးဒီး ထူၣ်စုညါန့ၣ်, ဟါမၢ်ကွံာ်လံ လီၤ.

12 I wish that those who disturb you would cut themselves off.
12 ပှၤလၢအမၤတံာ်တာ်သုတဖၣ်န့ၣ်, ဂ့ၤဘၣ် တၢ်ဒီၣ်တဲာ်ကွံာ်အီၤလီၤ.

13 For you, brothers, were called for freedom. Only don’t use your freedom for gain to the flesh, but through love be servants to one another.
13 အဂ့ၢ်ဒ်အံၤ, ပုၢ်သ့ၣ်ဝဲၢ်သ့ၣ်ဧၢ, တၢ်ကိးက့ၤသုဆူ တၢ်ထူၣ်ဖျဲး အပူၤလီၤ. ထဲတၢ်အံၤ, သုတမၤသု တၢ်ထူၣ်ဖျဲးန့ၣ်, လၢတၢ်ဒုးအိၣ်ထီၣ် ပဖံးပညၣ် အလီၢ် တဂ့ၤ. မ့မ့ၢ် လၢတၢ်အဲၣ်တၢ်ကွံန့ၣ် မၤစၢၤလိာ်သုသး တက့ၢ်.

14 For the whole law is fulfilled in one word, in this: “ You shall love your neighbor as yourself.”
14 အဂ့ၢ်ဒ်အံၤ, တၢ်သိၣ်တၢ်သီခဲလၢာ် လၢထီၣ်ပှဲၤထီၣ် လၢတၢ်ကတိၤ တဘီအံၤ, ပှၤအိၣ်လၢနဃၢၤန့ၣ်, အဲၣ်အီၤ ဒ်နအဲၣ်လီၤ နသး အသိးန့ၣ် တက့ၢ်.

15 But if you bite and devour one another, be careful that you don’t consume one another.
15 ဒီးသုမ့ၢ်အ့ၣ်လိာ်သုသး, ဒီးအီၣ်လိာ်သုသးဒီး, ပလီၢ်သုသး လၢသုသု တမၤဟးဂီၤလိာ်သုသး တဂ့ၤန့ၣ် တက့ၢ်.

16 But I say, walk by the Spirit, and you won’t fulfill the lust of the flesh.
16 ဘၣ်ဆၣ်ဒီး ယစံးယဲ, လဲၤတၢ် လၢသးအပူၤ တက့ၢ်. ဒီးသုညၣ် အသးကွံတၢ်န့ၣ်, သုတမၤ လၢထီၣ်ပှဲၤထီၣ် တဂ့ၤ.

17 For the flesh lusts against the Spirit, and the Spirit against the flesh; and these are contrary to one another, that you may not do the things that you desire.
17 အဂ့ၢ်ဒ်အံၤ, တၢ်ညၣ် အသးကွံတၢ်န့ၣ် ထီဒါသးန့ၣ်, ဒီးသး အသးကွံတၢ်န့ၣ် ထီဒါ တၢ်ညၣ်န့ၣ်လီၤ. ဒီး တၢ်တဖၣ်န့ၣ် ထီဒါလိာ်အသး အဃိဒီး, တၢ် လၢသုတဆၢမၤဘၣ်န့ၣ် သုမၤလီၤ.

18 But if you are led by the Spirit, you are not under the law.
18 ဘၣ်ဆၣ်ဒီး သးန့ၣ်မ့ၢ် ဆှၢ သုဒီး, သုတအိၣ်ဘၣ် လၢတၢ်သိၣ်တၢ်သီ အဖီလာ်ဘၣ်.

19 Now the works of the flesh are obvious, which are: adultery, sexual immorality, uncleanness, lustfulness,
19 ဒီးတၢ်မၤ ဘၣ်ဃးဒီး ပဖံးပညၣ်တဖၣ်, အိၣ်ဖျါဝဲလီၤ. မ့ၢ်အအံၤ, တၢ်မၤကမၣ်မုၣ်ကမၣ်ခွါ, တၢ်အဲၣ်တလ့ၤ အဲၣ်တဘီ,

20 idolatry, sorcery, hatred, strife, jealousies, outbursts of anger, rivalries, divisions, heresies,
20 တၢ်သးကတၢ, တၢ်ဘါတၢ်ဂီၤ, တၢ်ဟိၣ်တၢ်ယီ, တၢ်ထီဒုၣ်ထီဒါ, တၢ်အ့ၣ်လိာ်ဆိးက့လိာ်, တၢ်ခိးထဲသိးလိာ်အသး, တၢ်သူၣ်ဒိၣ်သးဟ့, တၢ်ဂ့ၢ်လိာ်ဘှီလိာ်, တၢ်လီၤမုၢ်လီၤဖး, တၢ်အစုတလီၤဃုာ်ဘၣ်.

21 envyings, murders, drunkenness, orgies, and things like these; of which I forewarn you, even as I also forewarned you, that those who practice such things will not inherit the Kingdom of God.
21 တၢ်သးကါ, တၢ်မၤသံပှၤကညီ, တၢ်အီမူၤသံး, တၢ်မၤပွဲဧိၤဝီဧိၤ, ဒီးတၢ်ဒ်န့ၣ်အသိးတဖၣ်န့ၣ်လီၤ. တၢ်လၢယစံးပာ်သု, ယစံးပာ်ကဒီးသု ဒ်န့ၣ်အသိး, ပှၤလၢအမၤတၢ် ဒ်န့ၣ်တဖၣ်, တန့ၢ်ဘၣ်သါ ယွၤအဘီအမုၢ်ဘၣ်.

22 But the fruit of the Spirit is love, joy, peace, patience, kindness, goodness, faith,
22 မ့မ့ၢ် သးအတၤသၣ်န့ၣ်, မ့ၢ်တၢ်အဲၣ်တၢ်ကွံ, တၢ်သူၣ်ခုသးခု, တၢ်ဃူတၢ်ဖိး, တၢ်ဝံသးစူၤ, တၢ်သူၣ်စူၤသးစူၤ, တၢ်မၤဂ့ၤတၢ်, တၢ်စူၢ်တၢ်နာ်,

23 gentleness, and self-control. Against such things there is no law.
23 တၢ်ဆီၣ်လီၤပသး, တၢ်ကီၤသူၣ်ကီၤသးသ့ၣ်တဖၣ်န့ၣ်လီၤ. တၢ်ဒ်န့ၣ်အသိးတဖၣ်အံၤ, တၢ်သိၣ်တၢ်သီ လၢအတြီအီၤန့ၣ်, တအိၣ်ဘၣ် နီတမံၤဘၣ်.

24 Those who belong to Christ have crucified the flesh with its passions and lusts.
24 ဒီးပှၤလၢအဘၣ်ဃးဒီး ခရံာ်တဖၣ်န့ၣ်, ပျၤထီ အဖံးအညၣ် အိၣ်ဒီးအသးဆၢတၢ်, ဒီးအတၢ်သးကွံတဖၣ်, လၢထူၣ်စုညါ အလိၤလီၤ.

25 If we live by the Spirit, let’s also walk by the Spirit.
25 ပမ့ၢ်မူလၢသးန့ၣ် အပူၤဒီး, မ်ပလဲၤတၢ် လၢသးန့ၣ် အပူၤ တက့ၢ်.

26 Let’s not become conceited, provoking one another, and envying one another.
26 မ်ပသု တဆၢပမံၤဟူသၣ်ဖျါ ကလီကလီ, ဒီးမၤသးထီၣ်လိာ်ပသး, ဒီးသးကါလိာ်ပသး, တဂ့ၤ.

ကလၤတံ Galatians 6

1 Brothers, even if a man is caught in some fault, you who are spiritual must restore such a one in a spirit of gentleness; looking to yourself so that you also aren’t tempted.
1 ဒီပုၢ်ဝဲၢ်သ့ၣ်ဧၢ, ပှၤကညီ တဂၤဂၤ မ့ၢ်ဘၣ်တၢ်ချုးန့ၢ် အီၤ လၢတၢ်လီၤကမၣ် တမံၤမံၤဒီး, သုဝဲ လၢအဘၣ်ဃးဒီး သးန့ၣ်, ဝံၣ်ဆၢထၢၣ်က့ၤအီၤ အိၣ်ဒီးသုသူၣ်စူၤသးစူၤ, ဒီးကွၢ်လီၤ နသးဒၣ်နဲ ဒ်သိးနသု တဘၣ် တၢ်လ့ပစီ တဂ့ၤန့ၣ် စ့ၢ်ကီး တက့ၢ်.

2 Bear one another’s burdens, and so fulfill the law of Christ.
2 ဝံလိာ် သုတၢ်ဝံတၢ်ဃၢ သကိးသကိး, ဒီးမၤ လၢထီၣ်ပှဲၤထီၣ် ခရံာ် အတၢ်သိၣ်တၢ်သီဒ်န့ၣ် အသိး တက့ၢ်.

3 For if a man thinks himself to be something when he is nothing, he deceives himself.
3 အဂ့ၢ်ဒ်အံၤ, ပှၤလၢအတမ့ၢ်ဘၣ် တၢ်နီတမံၤဘၣ်, မ့ၢ်ဆိကမိၣ် လၢအမ့ၢ် တၢ်ထဲအံၤထဲနုၤ ဒီးမ့ၢ်အလီလီၤအသးလီၤ.

4 But let each man test his own work, and then he will take pride in himself and not in his neighbor.
4 ဘၣ်ဆၣ်ဒီး မ်ပှၤပစီကွၢ် အတၢ်မၤဒၣ်ဝဲ ကိးဂၤဒဲး တက့ၢ်. တုၤနုၤတစု ကအိၣ်ဒီး တၢ်သးခု လၢအကစၢ်ဒၣ်ဝဲ တဂၤဃီ အဂ့ၢ်, ဒီးတမ့ၢ်ဘၣ် လၢပှၤဂၤ အဂ့ၢ်ဘၣ်.

5 For each man will bear his own burden.
5 အဂ့ၢ်ဒ်အံၤ, ပှၤဘၣ်ဝံ အတၢ်ဝံဒၣ်ဝဲ, ကိးဂၤဒဲးလီၤ.

6 But let him who is taught in the word share all good things with him who teaches.
6 ဒီးပှၤလၢအဘၣ် တၢ်သိၣ်လိအီၤ လၢတၢ်အကလုၢ်အကထါန့ၣ်, မ်အနီၤဟ့ၣ် အတၢ်ဂ့ၤတဖၣ် ခဲလၢာ် ဒီးပှၤလၢအသိၣ်လိအီၤ တဂၤန့ၣ် တက့ၢ်.

7 Don’t be deceived. God is not mocked, for whatever a man sows, that he will also reap.
7 သုတလီလီၤ သုသး တဂ့ၤ. ယွၤတတူၢ်လိာ်ဘၣ် တၢ်တရီတပါဘၣ်. ကယဲၢ် တၢ် လၢပှၤကညီ ဖှံဝဲ တမံၤမံၤန့ၣ်, ကကူး အဝဲန့ၣ် စ့ၢ်ကီး လီၤ.

8 For he who sows to his own flesh will from the flesh reap corruption. But he who sows to the Spirit will from the Spirit reap eternal life.
8 အဂ့ၢ်ဒ်အံၤ, ပှၤလၢအဖှံတၢ် ဘၣ်ဃးဒီး အညၣ်ဒၣ်ဝဲန့ၣ်, ကကူး တၢ်အုၣ်သံ ဘၣ်ဃးဒီး တၢ်ညၣ်န့ၣ်, ဒီးပှၤလၢအဖှံတၢ် ဘၣ်ဃးဒီးသးန့ၣ်, ကကူး တၢ်မူ လီၤထူလီၤယိာ်, ဘၣ်ဃးဒီး သးန့ၣ်လီၤ.

9 Let us not be weary in doing good, for we will reap in due season, if we don’t give up.
9 ပမၤ တၢ်ဂ့ၤန့ၣ်, မ်ပသုတလီၤဘှံးလီၤတီၤ တဂ့ၤ. အဂ့ၢ်ဒ်အံၤ, ပမ့ၢ်တလီၤဘှံးဘၣ်ဒီး, တုၤအမုၢ်အလါ ဘၣ်ဒီး, ပကကူးတၢ်န့ၣ်လီၤ.

10 So then, as we have opportunity, let’s do what is good toward all men, and especially toward those who are of the household of the faith.
10 မၤသးဒ်န့ၣ် ဒီးဖဲပအိၣ်ဒီး အဆၢကတီၢ်န့ၣ်, မ်ပမၤဂ့ၤတၢ် လၢပှၤကညီ ကိးဂၤဒဲး တက့ၢ်. ဘၣ်ဆၣ်ဒီး အါတက့ၢ် လၢပှၤစူၢ်က့ၤနာ်က့ၤတၢ် အဟံၣ်လီၤ.

11 See with what large letters I write to you with my own hand.
11 ယကွဲးန့ၢ်သု လၢယစုဒၣ်ယဲ, လၢလံာ်အဖျၢၣ် ဆံးဒိၣ် ဆံးဒိၣ်န့ၣ်, ကွၢ်သုဝဲ တက့ၢ်.

12 As many as desire to look good in the flesh, they compel you to be circumcised; only that they may not be persecuted for the cross of Christ.
12 ဖဲဒၣ် ပှၤလၢအဆၢန့ၢ် အလၤကပီၤ လၢတၢ်ဖံးတၢ်ညၣ် အပူၤန့ၣ်, မ့ၢ်ထဲလၢအသု တဒိးဘၣ် တၢ်မၤအၢမၤသီ လၢခရံာ် အထူၣ်စုညါ အဃိ တဂ့ၤဒီး, မၢဆူၣ်သု ဒိးတၢ်ကူးတရံးလီၤ.

13 For even they who receive circumcision don’t keep the law themselves, but they desire to have you circumcised, that they may boast in your flesh.
13 အဂ့ၢ်ဒ်အံၤ, ပှၤလၢအဒိး တၢ်ကူးတရံးတဖၣ်န့ၣ် တတိၢ်န့ၢ်ဘၣ် တၢ်သိၣ်တၢ်သီ လၢအကစၢ်ဒၣ်ဝဲဘၣ်. မ့ၢ်ဒ်သိး အကပာ် အသး ကဖၢလၢ လၢသုဖံးသုညၣ် အဃိဒီး, မၢသု ဒိးတၢ်ကူးတရံးလီၤ.

14 But far be it from me to boast, except in the cross of our Lord Jesus Christ, through which the world has been crucified to me, and I to the world.
14 မ့မ့ၢ်ယဲဒၣ်အံၤ, မ့ တမ့ၢ်ဘၣ် လၢပကစၢ် ယ့ၣ်ၡူးခရံာ် အထူၣ်စုညါ အပူၤ ဘၣ်ဒီး, မ်ယသုတပာ်ယသး ကဖၢလၢ လၢတၢ်နီတမံၤ တဂ့ၤ. လၢအဝဲန့ၣ် အဃိ, ဟီၣ်ခိၣ်ဘၣ် တၢ်ပျၤထီဝဲ လၢထူၣ်စုညါ အလိၤ လၢယဂီၢ်, ဒီးယဘၣ်တၢ်ပျၤထီယၤ လၢထူၣ်စုညါ အလိၤ လၢဟီၣ်ခိၣ် အဂီၢ်လီၤ.

15 For in Christ Jesus neither is circumcision anything, nor uncircumcision, but a new creation.
15 အဂ့ၢ်ဒ်အံၤ, တၢ် လၢယ့ၣ်ၡူးခရံာ် အပူၤန့ၣ်, ဒိးတၢ်ကူးတရံး မ့ၢ်ဂ့ၤ, တဒိးဘၣ် တၢ်ကူးတရံး မ့ၢ်ဂ့ၤ, တမ့ၢ်ဘၣ် တၢ်ဘၣ်. မ့မ့ၢ် တၢ်တ့သီန့ၣ် မ့ၢ်တၢ်လီၤ.

16 As many as walk by this rule, peace and mercy be on them, and on God’s Israel.
16 ဖဲဒၣ် ပှၤလၢအလဲၤဝဲ ဒ်တၢ်ဘျၢအံၤ အသိးတဖၣ်, မ်တၢ်ဃူတၢ်ဖိး ဒီးတၢ်သးကညီၤ ကအိၣ် လၢအလိၤ, ဒီးလၢယွၤ အအံၣ်စရ့လး အလိၤ တက့ၢ်.

17 From now on, let no one cause me any trouble, for I bear the marks of the Lord Jesus branded on my body.
17 တုၤအံၤဆူညါ, သုတမၤတံာ်တာ်ယၤ နီတဂၤ တဂ့ၤ. အဂ့ၢ်ဒ်အံၤ ယစိာ် တၢ်အပူၤလီၢ်တဖၣ် ဘၣ်ဃးဒီး ကစၢ် ယ့ၣ်ၡူး, လၢယနီၢ်ခိ အလိၤလီၤ.

18 The grace of our Lord Jesus Christ be with your spirit, brothers. Amen.
18 ပုၢ်သ့ၣ်ဝဲၢ်သ့ၣ်ဧၢ, ပကစၢ် ယ့ၣ်ၡူးခရံာ် အဘျုးအဖှိၣ်န့ၣ်, မ်အအိၣ်ဒီး သုသူၣ်သုသး တက့ၢ်. အၤမ့ၣ်.